kardosdrur/scandi-wiki huggingface dataset:
Sammenslutningen af Danske Erhvervsbiavlere

Sammenslutningen af Danske Erhvervsbiavlere (SDE) er en landsdækkende forening for erhvevsbiavlere og hobbybiavlere. Foreningen støtter generelt foreningens medlemmer, ligesom de støtter informationsaktiviteter om biavl. Derudover er foreningen repræsenteret i Statens Bisygdomsnævn, der rådgiver fødevareministeren i biavlsspørgsmål. 

SDE har oprettet en fond, der forsikrer foreningens medlemmerne mod evt. skader forårsaget af medlemmernes bier. 

Foreningen udgiver medlemsbladet "SDE-nyt", der udkommer 4 gange om året. Heri bringes artikler af såvel videnskabelig som af mere almen karakter.

Eksterne links 
 Officiel website for Sammenslutningen af Danske Erhvervsbiavlere (SDE) .

Foreninger fra Danmark
Antigua og Barbudas flag

Antigua og Barbudas flag blev taget i brug d. 27. februar 1967 og blev lavet af læreren Reginald Samuels. Solen symboliserer starten på en ny æra. Farverne har forskellige betydninger: Sort er for folkets Afrikanske oprindelse, blå for håb og rød for energi. Rækkefølgen af farverne fra solen og ned, gul, blå og hvid, symboliserer solen, havet og stranden.

Flag fra Nordamerika
Flag
Nationale flag
Treuenbrietzen

Treuenbrietzen er en by i landkreis Potsdam-Mittelmark i den sydvestlige del af den tyske delstat Brandenburg, beliggende i landskabet Fläming.

Geografie 
Treuenbrietzen (tidligere kun Britzen) ligger ved floden Nieplitz og i Naturpark Nuthe-Nieplitz. I byen krydser den gamle handelsvej fra Berlin til Leipzig og den muligvis endnu mere betydningsfulde vej fra Magdeburg over Jüterbog mod øst og sydøst. Den ligger 17 km sydvest for Beelitz, 23 km vest for Luckenwalde, 21 km nordvest for Jüterbog, 32 km nordøst for Wittenberg og 20 km øst for Belzig.

Bydele og bebyggelser 
 Bardenitz med bebyggelserne Pechüle og Klausdorf
 Brachwitz
 Dietersdorf
 Feldheim med bebyggelsen Schwabeck
 Frohnsdorf
 Lobbese med bebyggelserne Zeuden og Pflügkuff
 Lüdendorf
 Lühsdorf
 Marzahna med bebyggelsen Schmögelsdorf
 Niebel
 Niebelhorst
 Rietz med bebyggelserne Rietz-Ausbau, Rietz-Bucht und Neu-Rietz

Eksterne henvisninger 

 Billeder fra Treuenbrietzen og omgivelser
Aserbajdsjans flag

Aserbajdsjans flag består af tre horisontale linjer i farverne blå, rød og grøn med en hvid halvmåne og en ottetakket stjerne midt på den røde linje. De otte takker på stjernen repræsenterer de otte grene af det tyrkiske folk og tyrkerne er også symboliseret med den blå farve. Den grønne farve repræsenterer islam og den røde står for fremgang og udvikling. Flaget blev officielt taget i brug 5. februar 1991. Et lignende flag var også i brug sent i 1910-tallet, frem til at Aserbajdsjan blev annekteret af Sovjetunionen.

Under Sovjet-perioden havde Aserbajdsjan fire forskellige flag. Fra 1921 til 1937 et rødt med de kyrilliske bogstaver ССРА (SSRA) i gult i det øvre venstre hjørnet. Derefter fik flaget hammer og segl og bogstaverne blev byttet om til AzSSR skrevet med latinske bokstaver. I 1940 blev de latinske bogstaver byttet ud med de kyrilliske АзССР (AzSSR). Den sidste udgave af flaget blev vedtaget 7. oktober 1952 og var rødt med en tynd blå stribe nederst. Bogstaverne blev fjernet, i stedet blev omridset af en stjerne placeret over hammeren og seglen.

Kilder

Flag fra Asien
Flag fra Europa
Flag
Nationale flag
Glastonbury Festival

Glastonbury Festival, hvis fulde navn er Glastonbury Festival of Contemporary Performing Arts, er en af verdens største frilufts musik- og teaterfestivaler. Festivalen afholdes ved den lille by Pilton nær Glastonbury i Somerset, England de fleste år i den sidste weekend i juni. De seneste år har festivalen omfattet i hvert fald otte større musikscener med Pyramid Stage som den største og ældste samt en stribe af mindre scener. Ud over musikken kan man finde optræden i form af dans, teater, cirkus, kabaret, digtoplæsning og flere andre kunstformer.

Historie 
I 1910'erne og 1920'erne havde der været afholdt en række koncerter i Glastonbury med værker af datidens moderne komponister, og disse koncerter havde tiltrukket et bohemepublikum, men koncerterne ophørte i 1926.

Den nuværende festival så dagens lys i 1970, hvor en lokal landmand og musikelsker, Michael Eavis, efter året før at have set Led Zeppelin spille til en udendørs koncert, havde fået ideen om selv at lave en musikfestival. Den fandt sted under intime forhold under navnet Pilton Festival med 1.500 tilskuere og T.Rex som hovednavn på Eavis' gård, Worthy Farm.

Det følgende år blev festivalen kendt i større sammenhænge, da blandt andet David Bowie, Fairport Convention, Traffic og Melanie optrådte. Festivalen var nu udvidet til også at omfatte andre former for optræden end musik i tråd med middelaldertraditioner, og den fik navnet Glastonbury Fayre. Dette års festival blev i øvrigt portrætteret på film af Nicolas Roeg.

Festivalen blev trods interessen ikke dermed en tradition, idet der først i 1978 og 1979 igen blev afholdt festivaler, i 1978 lidt ved en tilfældighed, da nogle musikere til en anden festival af politiet blev sendt til Worthy Farm.

Først i 1981 startede festivalen på mere regelmæssig basis. Eavis tog ansvaret for festivalen, og det var i øvrigt også første gang, at den gav økonomisk overskud, hvilket gik til et politisk formål. Fra midten af 1980'erne var festivalen efterhånden blevet så populær, at Worthy Farm ikke længere kunne rumme den, og festivalen opkøbte derfor en nabogård. I midten af 2000'erne nåede festivalen op på et publikumtal på ca. 150.000. Siden 1990 har festivalen været afholdt fire ud af hver fem år. Den blev ikke afholdt i 1991, 1996, 2001 og 2006.

Topnavne på festivalen 
Den følgende liste nævner nogle af de enkelte festivalers musikalske topnavne. Der har ikke været afholdt Glastonbury Festival i de år, der ikke er nævnt.

Referencer

Eksterne henvisninger 

 Officiel hjemmeside

Musikfestivaler i England
Musik fra England
Somerset
Røgpuster

Røgpuster bruges ifbm biavl. Røg fra grene og blade er et almindeligt anvendt middel til at drive bierne væk fra honningtavlerne. Bierne tror tilsyneladende, at deres hjem trues af skovbrand, og fylder sig derfor med honning for at tage forråd med, hvis de skal forlade boet. Når de har fyldt honningmave, kan de ikke krumme sig så meget sammen og stikke.
En røgpuster består af et forbrændingsrum og en blæsebælg til at puste røgen ud med. 

Biavl
Ian Ziering

Ian Andrew Ziering (udtales eye-an, født 30. marts 1964) er en amerikansk skuespiller, som er bedst kendt for rollerne som Steve Sanders i tv-serien Beverly Hills 90210 og Fin Shepard i Sharknado.

Opvækst 
Ziering er født den 30. marts 1964 i Newark, New Jersey, til Mickie og Paul Ziering. Hans far var Chelsea Handlers hebræisklærer. Ziering er født op i West Orange, New Jersey og har 2 brødre, Jeff og Barry, som begge er over 10 år ældre end ham. Zierings far har lavet en vits om ham; "Ian er den bedste fejltagelse jeg har lavet". Ziering dimitterede i 1982 fra West Orange High School .

Zierings mor døde for 9 år siden, og han har talt åbenlyst om hvor tæt han og hans mor var.

Karriere 
Ziering fik i 1990 rollen som den forkælede rigmandssøn Steve Sanders i Beverly Hills 90210. En rolle han havde fra seriens start i 1990 til 2000. 
I 2006, producerede, instruerede og medvirkede Ziering i kortfilmen Man vs. Monday, som vandt en "Audience Choice Award" ved Ft. Lauderdale Film Festival i 2006.  Også i 2006, vandt Ziering en "Best Actor Award" ved Monaco Film Festival i 2006 for hans rolle som Francis i filmen Stripped Down.
Ziering har også medvirket i tv-serien JAG, What I Like About You, The Doctors som Erich Aldrich og i Guiding Light som Cameron Stewart.

Den 18. juni 2007 kunne Variety reportere, at Ziering havde været til audition ugen forinden til værtrollen efter Bob Barker i tv-showet The Price Is Right. Jobbet gik dog uheldigvis til Drew Carey.

Ziering skal medvirke i den nye omgang af Beverly Hills 90210, ligesom hans tidligere medskuespillere Jennie Garth og Tori Spelling.

Dancing with the Stars 
Ziering var en kendis danser i 4. sæson af ABCs amerikanske version af Dancing with the Stars (dansk Vild med dans).  Hans professionlle dansepartner var Cheryl Burke, som vandt konkurrencens 2. sæson med partneren Drew Lachey og vandt også 3. sæson med partneren Emmitt Smith. Ziering kom til semifinalen i 4. sæson og fik perfekt score (tre 10-taller) fra dommerne for den ene af hans 2 danse i semifinalen, med det var desværre ikke nok; han og Cheryl blev stemt ud under resultatshowet dagen efter den 15. maj 2007.

Præstationer

Privat 
Ziering blev den 4. juli 1997 gift med modellen Nikki Schieler. Ziering søgte om skilsmisse den 28. februar 2002, på grund af store forskelle mellem parret.

Den 3. februar 2010, annoncerede han sin forlovelse med Erin Ludwig. Parret blev gift ved en ceremoni i Newport Beach, Californien, den 28. maj2010. De har to døtre, Mia Loren (født 25. april 2011) og Penna Mae (født 25. april 2013).

Trivia 
Var blandt gæsterne til Beverly Hills-kollegaen Jason Priestleys bryllup med Naomi Lowde-Priestley.
Er 1.83 m høj.
Da han var yngre, slog han sin fortand ud og fik øgenavnet "George Washington".
Gik på samme elementary school som Scott Wolf fra Party of Five.

Filmografi

Kilder

Eksterne henvisninger 

 
Official website

Ian Ziering in dancing with the stars

Filmskuespillere fra USA
Tv-skuespillere fra USA
Kollund Skov

Kollund Skov (tysk: Kollunder Gehölz eller Kollunder Wald) er en ca. 130 ha stor skov, som ligger i bunden af Flensborg Fjord mellem landsbyerne Kruså og Kollund. Den ejes af Den Danske Naturfond.

Kollund Skov er meget bakkerig med dybe slugter og ved kysten store stejle skrænter. Skoven er oprindeligt blandet løvskov, men der er dog i nyere tid plantet en del nåletræer, som f.eks. sitkagran. Skoven byder på et udpræget vejnet og på et område til at slappe af.

I det 19. århundrede var menneskene lige ved at hugge træerne ned. Vedrørende det købte i 1883 byen Flensborg skoven på initiativ af Dr. Großheim. Efter anden verdenskrig blev alle kommunale tyske ejendomme tvangseksproprieret med undtagelse af Kollund Skov. 75 ha af Kollund skov var dermed stadig Flensborgs ejendom. Det øvrige areal ejedes af den danske stat og privatmænd. I 2006 besluttede Flensborgs byråd at sælge deres del af skoven på grund af dårlig økonomi. Det første forsøg på at sælge skoven til den danske stat mislykkedes. Som salgspris blev der foreslået 1,2 mio euro; nye interessenter var Flensburger Verschönerungsverein (Flensborg Forskønnelsesforening), som prøvede at finansiere det med bidrag, og som ville forhindre et salg til en privatperson, og en dansk købmand. Den danske privatmand endte dog med at få tilslaget. I september 2017 erhvervede Den Danske Naturfond hele skoven (130 ha) for 16,75 mio. kr .

Gennem Kollund Skov løber Gendarmstien, som er en vandresti mellem Padborg og Sønderborg. Den brugte man i begge verdenskrige til patruljeture for den danske grænsebevogtning. Endnu en særegenhed er grænseovergangen Skomagerhus. Skomagerhus er den mindste grænseovergang i Europa og den eneste bro, som forbinder Danmark med Tyskland. Man kommer fra den lille by Sosti (Wassersleben) via broen på dansk territorium og direkte på gendarmstien, der går gennem Kollund Skov.

Kilder

Statsskove i Danmark
Aabenraa Kommunes geografi
Aftægtsbolig

En aftægtsbolig er en bolig, som anvendes til forsørgelse og husning af tidligere ejer af en landejendom eller fæstebonde. Betegnelsen kan også anvendes overfor huse på landet, som er opført som aftægtsboliger men ikke længere anvendes i forbindelse med en aftægt.

Med den nu i Danmark gælden plan-lovgivning gives der ofte afslag på tilladelse til opførelse af aftægtsboliger; det førte i 2001 til, at en række borgerlige politikere fremsatte et (bortfaldet) beslutningsforslag om en ret hertil i tilfælde af generationsskifte.

Referencer 

Landbrugsbygninger
Beboelsesbygninger
Fønsskov

Fønsskov er en halvø i Lillebælt, på vestsiden af Fyn, sydøst for Middelfart. Den ligger i Føns Sogn, i det tidligere Vends Herred, nu Middelfart Kommune. Nordøst for halvøen ligger Gamborg Fjord; spidsen af halvøen der vender op mod Fænø, hedder Fønskov Odde. Mod vest, i Jylland ligger Stenderup Hage; mod sydvest ligger Bredningen i Lillebælt, og i syd ind mod Fyn ligger Føns Vig, med halvøen Ålehoved på den anden side af vigen. På Fønsskov ligger herregården Sparretorn. 

Fønsskov er en del af EU-habitatområdet Lillebælt, og er dermed et internationalt beskyttet fuglereservat.

Eksterne henvisninger
 [ Kort] over Habitatområdet Lillebælt fra By- og Landskabsstyrelsen
Halvøer i Danmark
EU-habitatområder i Danmark
Middelfart Kommunes geografi
Lillebælt
Holger Lissner

Holger Lissner (født 15. juli 1938 i Rynkeby) er en dansk præst og salmedigter.

Biografi 
Han har bl.a. været højskolelærer i Løgumkloster i 1971-79 og præst i Sønder Bjert i 1980-2003. Pensioneret i 2003.

Holger Lissner har arbejdet meget med salmer, både som salmedigter og som (med)udgiver af samlinger af nye salmer og af korværker. Han har også skrevet de gendigtninger af gudstjenestens led, som indgår i Spillemandsmessen, en gudstjeneste med dansk spillemandsmusik.

Udgivelser 
Holger Lissner har bl.a. udgivet:
 "Løgumklostesangbogen" (Salmer og sange til vor tid), 1974 (redaktør)
 Det levende vand (korværk), 1990
 Gudstjeneste for alle sanser, 1995
 Du fylder mig med glæde (salmer) 1998
 Jonas (Musical) 1996
 Livets træ, 1998
 Lysets utålmodighed (Salmer til gammeltestamentlige læsninger af tolv salmedigtere fra vor tid), 2011 (redaktør)
 Sangene synger i os (Salmer og sange), 2014

Salmer 
Holger Lissner er i Den Danske Salmebog repræsenteret med følgende originale salmer og desuden med en række oversættelser:
 371: Du fylder mig med glæde 
 414: Den mægtige finder vi ikke
 551: Der er en vej
 552: Nu har du taget fra os
 660: Kom, hjælp mig, Herre Jesus
 678: Guds fred er glæden i dit sind
 698: Kain, hvor er din bror?
 786: Nu går solen sin vej

Kilder 

Salmedigtere fra Danmark
Præster fra Danmark
Personer fra Fyn
Danskere i 1900-tallet
Slagslunde Musikfestival

Slagslunde Musikfestival er en årlig musikfestival ved Slagslunde gadekær, hvor "byens sønner" optræder på Store scene med alt fra folkemusik til rock. Musikfestivalen finder sted hvert år den anden lørdag i august.

Festivalen 

Siden 1978 har frivillige arrangører, unge som gamle, alle med rødder i landsbyen, hvert år stået for at stable den hyggelige festival på benene. Musikere og arrangører arbejder naturligvis stadig gratis, lønnet med mad, øl og vand på dagen.

Historien bag 

Festivalens grundlægger, jazzbandet Medaljens Bagside, blev dannet på en høstfest i Karl Bahara's lade og kom rigtigt i gang i 1978. Allerede i1979 foranstaltede Medaljen den første Mini-musikfestival på forten i Slagslunde. 
Formålet var at give nystartede bands mulighed for at spille for et publikum og at sørge for en hyggelig dag for Slagslunde og omegn's beboere. 
Som i dag arbejdede alle gratis. Musikerne fik to pølser med brød og to øl/vand for at optræde, og overskuddet gik til lokale og kulturelle formål, der ikke naturligt var berettiget til offentlig støtte.

Festivalspladsen 

Slagslunde Musikfestival finder sted ved det idylliske lille gadekær i Slagslunde. Som i andre landsbyer havde gadekæret i gamle dage en vigtig funktion, som gadestævne. Her blev byens kreaturer vandet om morgenen, før de kom på græs og om aftenen, når de kom hjem fra marken. Gadekæret var også en vigtig vandreserve i tilfælde af ildebrand.

Ved gadekæret i Slagslunde er der en åben plads, forten, som fandtes i næsten alle landsbyer. Arealet er afmærket på et (udskiftnings)kort over Slagslunde by fra 1779.

Forten var byens fælles areal. Her samledes byens dyr før de kom på græs. Børn, der gik på Rytterskolen tæt ved, anvendte området til boldspil og gymnastik. I en periode var der opstillet ribber og en balancebom, der anvendtes i undervisningen.
Området har i mange år været administreret af menighedsrådet for Slagslunde Kirke. Det blev afgræsset af præstegårdsforpagterens dyr. I dag bruges det blandt andet til Slagslunde Musikfestival.

På forten i Slagslunde står en gammel ahorn (Acer pseudoplatanus). Omkring stammen ligger der nogle store sten, som forhindrer jorden i at skride ned mod Rytterskolen. Der vides ikke, om disse sten har været anvendt som bystævne.

Stenløse lokalarkiv

Kilder og litteratur 

Bent Stiesdal: Kend din egn, 1993, 31-32

Slagslunde – en landsby, 1989

Mundtlige kilder: Kirsten Jacobsen, gift med Andreas Jacobsen, præstegårdsforpagter og graver i Slagslunde 1957-1984; Kurt Vikær, formand for Slagslunde menighedsråd; Gårdejer Mogens Friis, Slagslunde

Eksterne henvisninger 
 Slagslunde Musikfestivals officielle site 
 Slagslunde.dk 
 Orkester Medaljens Bagside 

Egedal Kommune
Musikfestivaler i Danmark
Musikfestival
Charing Cross

Charing Cross er et område i City of Westminster i det centrale London. 

Charing "et sving i floden" var en lille landsby. Her rejste Edvard 1. et af eleanorkorsene til minde om sin hustru Eleanor af Castilien; 12 kors blev rejst, hvor hendes kiste stod natten over under ligfærden fra Lincolnshire til Westminster. Et victoriansk kors, som er både større og mere ornamentalt end originalen, står uden for Charing Cross station. Det nye kors blev tegnet af Edward Middleton Barry. Det oprindelige stod, hvor der i dag står en statue af Karl 1. af England. 

Alle afstande til London måles fra et punkt i Charing Cross. Det er markeret med en plakette lige ved Trafalgar Square.

Geografi

Se også 
 Charing Cross Road

City of Westminster
Londons historie
Jacques Piccard

Jacques Piccard (28. juli 1922 – 1. november 2008) var en schweizisk opdagelserejsende og oceanograf, kendt for at have udviklet undervandsfartøjer, som blev brugt til at studere havstrømmene. Han er sammen med Don Walsh den eneste (pr. 2008), der har nået det dybeste punkt på jordens overflade, Challengerdybet i Marianergraven.

Jacques Piccard blev født i Bruxelles, Belgien, som søn af Auguste Piccard, der var fysiker.

Den 23. januar 1960 nåede Jacques Piccard og Don Walsh havbunden i Challengerdybet. Dybden blev målt til 10.916 meter, som ved senere opmålinger er korrigeret til 10.911 meter. Dykningen til bunden tog næsten fem timer, og de to mænd tilbragte mindre end tyve minutter, før de på 3 timer og 15 minutter igen nåede overfladen.

Eksterne henvisninger 

Opfindere
Opdagelsesrejsende
Personer fra Schweiz
Personer fra Bruxelles
Tårefyr

 
Tårefyr (Pinus wallichiana), også skrevet Tåre-Fyr, er et mellemstort, stedsegrønt nåletræ med en åben og bred, kegleformet krone. Hovedgrenene er vandret udspærrede. Med tiden bliver kronen uregelmæssig på grund af snetryk og vindskader.

Beskrivelse 
Barken er først grågrøn med et blåviolet vokslag. Senere bliver den glat og mørkegrå, og til sidst får gamle grene og stammer en grå og revnet bark med affaldende plader og rødbrune furer. Knopperne er grå og cylindriske med en kort spids og udstående skæl.

Nålene sidder 5 i bundtet på små kortskud. De er meget spinkle, sådan at de bliver hængende. Farven fremtræder blågrøn, da ydersiden er grøn, mens indersiden er blåhvid. Hanlige blomster findes i små stande på den inderste del af etårsskuddet, og de er lysegule og ægformede. De lysegrønne, hunlige blomster sidder derimod på små stilke ved skudspidsen. Koglerne er først blågrå og oprette, men det andet år bliver de hængende og bananformede. Samtidig bliver de lysebrune med masser af hvide harpiksdråber. Frøene er vingede.

Rodnettet består af mange, kraftige og højtliggende rødder.

Højde x bredde og årlig tilvækst: 20 x 15 m (40 x 20 cm/år).

Hjemsted 
Arten er udbredt på sydskråningerne af Himalaya fra Afghanistan over den nordlige del af Pakistan og Indien, videre gennem Nepal og det vestlige Kina til Burma.

På højtliggende skråninger af Himalaya-kæden findes arten som deltager i de blandede løv- og nåleskove sammen med bl.a. Judastræ, Corylopsis himalayana (en art af hasselbror), engstorkenæb, himalayabirk, himalayacypres, himalayagran, himalayarøn, kinesisk ene, krybende ene, Lindera pulcherrima (en art af sommerlaurbær), Lonicera myrtillus (en art af gedeblad), pragtædelgran, Quercus lanata (en blandt mange arter af eg), Rhododendron arboreum, Rhododendron campanulatum, rød kæmpestenbræk, sibirisk valmue, smuk pieris, småbladet dværgmispel og tæppepileurt samt mange arter af magnolia

Note 

Stedsegrønne
Haveplanter
Nåletræer
Fyrreslægten
Honningslynge

En honningslynge er en maskine, der ved hjælp af centrifugalkraft slynger honningen ud af honningtavlerne.

I gamle dage pressede man honningen ud af tavlerne på forskellig vis, men i 1865 fik den italienske major von Hruschka patent på en maskine, der kunne slynge honningen ud ved centrifugalkraft.

De oprindelige slyngemaskiner var selvfølgelig hånddrevne, og der gik lang tid, før de blev udviklet til vore dages radialslyngere, der kan tage op til 120 tavler på én gang. I de såkaldte "tredjelande" er arbejdskraften ikke så kostbar, så biavlen kan være modsvarende stor med måske flere tusinde bistader. Her findes slyngemaskiner, der ikke slynger tavler, men magasiner.

Den første dansker som lavede en honningslynge

Jensenius Zinglersen, var den første dansker som lavede en honningslynge. han blev født i Slagelse i år 1813, og døde i år 1901, han var biavler, og startede som 12-årig.

Se også 
http://www.sde-biavl.dk/arkiv/artikler/2008/slyngemaskine.pdf 

Biavl
Henriette Honoré

Henriette Honoré (født 20. august 1971 i Gelsted) er en dansk studievært.

Hun er student fra Odense Katedralskole, hvor hun gik i klasse med stand-up-komikeren Sebastian Dorset. Efter gymnasiet læste Honoré spansk ved Odense Universitet.

Tv-karrieren har primært udspillet sig på TV 2, hvor hun først var vært på Mandag-Mandag, senere sommerunderholdningsprogrammet Jagten på den gyldne Kanin, Udfordringen, der blev hendes gennembrud. Hun var i nogle år vært på TV 2's familieunderholdning fredag aften – først på Henriette og Ole, dernæst på Fredag i Farver. Hun har senere været vært på Go' morgen Danmark, Danmarks værste bilist og "Test Nationen" Senest projekt for Henriette var da hun startede som ugeredaktør på TV2 Fri.

Hun er gift med Henrik Feltborg-Zethner, der er selvstændig. Parret har tre døtre og er bosiddende i Nordsjælland.

Eksterne henvisninger 
 

Tv-værter fra Danmark
Ansatte ved TV 2
Personer fra Fyn
Alumni fra Odense Universitet
Dominic Gorie

Dominic Lee Pudwill Gorie (født 2. maj 1957) er en amerikansk astronaut med fire rummissioner med rumfærgen, inklusive en mission til Mir og to til Den Internationale Rumstation. Han har været 49 dage i rummet totalt.

Gorie fløj 38 kampmissioner med F-18 Hornet under Golfkrigen. 

Dominic Gorie er på standby til redningsmissionen STS-400.

Rummissioner

Hædersbevisninger 
Blandt andre:

 Defense Superior Service Medal
 Legion of Merit
 Distinguished Flying Cross (2 stk) en med Combat “V”
 Defense Meritorious Service Medal
 Joint Meritorious Service Medal
 2 stk Air Medal
 3 stk Space Flight Medal

Galleri

Eksterne henvisninger 
 NASA Biografi 
 Spacefacts biography 

Astronauter fra USA
Gregg Rolie

Gregg Alan Rolie (født 17. juli 1947 i Seattle, Washington) er en amerikansk keyboardspiller, organist og sanger. Sammen med bl.a. Carlos Santana startede han i 1966 bandet Santana Blues Band, hvori han sang og spillede keyboard. Senere blev bandet forkortet til Santana. I 1971 forlod Gregg Rolie bandet og tog hjem til sin far i Seattle, hvor han åbnede en restaurant, som ikke gik særlig godt.

Musikere fra USA